Saksa-Balti Erakond

Saksa-Balti Erakond oli 1918–1935 Eestis tegutsenud baltisaksa vähemusrahvuse erakond.

Erakonna loomine
Esimene baltisakslaste partei rajati 1905. aastal ja kandis nime Eestimaa Konstitutsioonilise Partei. Erakonna eesmärk oli Balti erikorra kindlustamine ja ühtlasi taotles see Baltikumi autonoomiat. Erakonna mõju vähenes Esimese maailmasõja ajal seoses baltisakslaste poliitilise ja majandusliku tegevusvabaduse piiramisega. Partei tegevus lõpetati pärast Veebruarirevolutsiooni. Mati Graf. Parteid Eesti Vabariigis 1918-1934 koos eellooga ja järellooga. Tallinn 2000, lk 15.

1918. aasta novembris koostatud partei programmis pooldati konstitutsioonilise monarhiaga ühtset Balti riiki kahekojalise rahvaesindusega. 1918. aasta 23. detsembris asutati Saksa Erakond Eestimaal (saksa keeles Deutsche Partei in Estland), nimetati 1919. aasta sügisel ümber Saksa-Balti Erakonnaks Eestis (Deutsch-baltische Partei in Estland)Kaido Laurits. Saksa Kultuuromavalitsus Eesti Vabariigis 1925–1940: monograafia ja allikad. Tallinn 2008, lk 30.. Juhatuse koosolekul 14.12.1918. aastal sai esimeheks Christoph von Mickwitz, aseesimeesteks Hermann Koch, parun Georg Rudolf von Stackelberg-Kurküll ja August Spindler, sekretäriks Eugen Wilde. 1920. aastal oli sekretär Otto Schulmann ja 1920–1921 oli sekretär Alexander Taube.

Erakond registreeriti Tallinn-Haapsalu Rahukogus 1919. aasta augustis. Registreeriti ka ametlikult osakonnad Rakveres (Rakvere-Paide Rahukogus 1920. aasta oktoobris), Võrus (Tartu-Võru Rahukogus 1923. aasta novembris) ja Valgas (Tallinna-Haapsalu Rahukogus 1924. aasta veebruaris).

Maailmavaade
Saksa-Balti erakond hoidis rahvuslikku konservatiivset joont, mille põhiseisukohtade hulka kuulusid näiteks kõigi Eestis elavate rahvaste keelte võrdõiguslik kasutamine riigiasutustes, sakslaste esindatus valitsuses, Eestis elavate rahvaste lepitamine, president riigipeana jne. Põhieesmärk 1920. aastate esimesel poolel oli laialdase kultuurautonoomia saavutamine. Samuti taotles erakond vähemusrahvuste õigust korraldada iseseisvalt oma kirikuasju. Olev Liivik. Baltisaksa poliitika 1920. aastate algul. Umsiedlung 60. Baltisakslaste organiseeritud lahkumine Eestist: 24. novembril 1999 Tallinna Linnaarhiivis toimunud konverentsi ettekanded. Tallinn 2000, lk 13–30, siin lk 15.

Huvirühmad
Saksa-Balti Erakonda rahastasid peamiselt töösturid, pankurid ja kaupmehed, mis suurendas oluliselt nende mõjuvõimu partei ladvikus.Liivik, Baltisaksa poliitika, lk 18–19.

Ideoloogiliselt jagunes Saksa-Balti Erakond kaheks: vanabaltlasteks (Alt-Balten) ja väikesakslasteks (Klein-Deutsche). Vanabaltlased esindasid konservatiivsemat suunda ja pidasid võimalikuks otsida toetajaid ka maailmavaateliselt lähedaste eestlaste hulgast. Nende hulka kuulusid endised aadlikud, kaupmehed ja literaadid. Väikesakslased pooldasid rahvuslikku parteid ja koostööd välissakslastega mujal Euroopas. Nende hulka kuulusid muuhulgas Venemaalt saabunud sakslased, aga ka riigi- ja kadakasakslased, samuti käsitöölised. Väikesakslastel puudusid arvestatavad liidrid ning olles passiivsemad kui konservatiivid, jäid nad parteis esialgu tagaplaanile.

Teise jaotuse järgi oli erakonna sees neli huvirühma: riigi suhtes opositsiooniliselt meelestatud põlisaadel, suurtöösturid ja -kaupmehed, traditsiooniline intelligents ja „demokraadid“.Michael Garleff. Deutschbaltische Politik zwischen den Weltkriegen: Quellen und Studien zur baltischen Geschichte, Bd. 2. Bonn – Bad-Godesberg 1976, lk 18. Partei juhtimine oli intelligentsi käes, hästi esindatud oli ka suurtöösturite ja -kaupmeeste hääl. Parteisisest ühtsust aitas 1920. aastate esimesel poolel säilitada võitlus kultuurautonoomia saavutamise nimel.

Asutavas Kogus
Asutava Kogu valimistel 1919. aastal kandideerisid: Hermann Koch, Max Bock, Johannes Meyer, parun Georg Stackelberg, Werner Hasselblatt, parun Ernest Rosen, Georg Rossmann, Alvil Hirschfeldt, Berend Wetter-Rosenthal, Friedrich Berncke, Woldemar Hartmann, parun Charles Stackelberg, Harry Koch, Alfred Walter, Hermann Ammende, Edgar Hoeppener, Max von Hafner, Paul Kroll, Edward von Sivers,  Heinrich Badendick, Konrad Koch, parun Hans Wrangell, Wilhelm Reinartz, Hans von Brevern, Robert Weltz, Martin Luther, Ernst Sporleder, Hermann Stolzmann, August Spinbier. Saksa Erakonnast Eestis nimekirjast valiti Asutavasse Kogusse jurist Hermann Koch, 1917. aasta Eesti Maapäeva saadik Max Bock ja Tartu günekoloog Johannes Meyer. Viimane vahetati 27. jaanuaril 1920 Georg Rudolf von Stackelbergi vastu.

Erakond kogus valimistel 2,5% häältest.Õie Elango. Eesti maast ja rahvast: maailmasõjast maailmasõjani. Tallinn 1998, lk 186–187.

Valimistulemused Asutava Kogu ja Riigikogu valimistel
 Valimised    Esindusorgan    Häälte arv    Esinduskogu koosseis(Asutav Kogu=120 saadikut)(Riigikogu=100 saadikut)    1919 Asutav Kogu 11 462 häält	 3 1920 I Riigikogu 18 444 häält		 4 1923 II Riigikogu 15 950 häält	 3 1926 III Riigikogu 13 278 häält		2 1929 IV Riigikogu 16 235 häält			3 (koalitsioonis koos 1 rootslaste vähemusrahvuste esindajaga) 1932 V Riigikogu15 527 häält			3 (koalitsioonis koos 1 rootslaste vähemusrahvuste esindajaga)

I Riigikogu valimistel kandideerisid Saksa-Balti Erakonnast: 
Tallinna valimisringkonnas: Hermann Koch, Georg Stackelberg, Max Bock, Konrad Anrep, Johannes Meyer, Gerhard Kretz, Hermann Ammende, Axel de Vries, Georg Rossmann, Walter Pezold, Berend Wetter-Rosentbal, Alvil Hirschfeld,Harry Koch, Edvard Sivers, Roman Antropoff, Leontine Hippius, Martin Luther, Karl Stempel, Kelly Eggers, Otto Bidder, Ernst Siebert, Karl Stockmar, Wilhelm Steinberg, Bruno Armsen, Johannes Kruus, Egon Lukaschevicz, Ernst Hirschfeldt, Axel Maydell, Christoph Mickwitz; 
Harju valimisringkonnas: Edvin Matson, Artur Hunnius, Axel de Vries, Hugo Hertel, August Schulmann, Alexander Dehn.
Tartu valimisringkonnas:  Hermann Koch, Georg Stackelberg, Walter Pezold, Konrad (Kurt) Anrep, Johannes Meyer, Gerhard Kretz, Hermann Ammende, Axel de Vries, Berend Wetter-Rosentbal, Georg Rossmann, Alvil Hirschfeld, Harry Koch, Johann Thomberg, Johannes Fischer, Werner Hasselblatt, Eduard Krüger, Konrad Pfaff, Oskar Rothberg, Karl Dehio.
Võru–Valga–Petseri valimisringkonnas:  Wilhelm Peterson, Roman Antropoff, Simon Hainberg, Otto Krause, Egon Fischnmnn, Wilhelm Beick, Oskar Lezius.
Viru valimisringkonnas:  Hans Wrangell, Karl Riedel, Roman Meyer, Hans Brevern, Erich Behse, Alexander Kress, Oskar Goettsch, Heinrich Nyländer, Daniel Bauer, Katharina Luchsinger, Konstantin Weiss, Axel Maydell, Ernst Daugull, Gruenewaldt, Artur. 
Lääne valimisringkonnas: Woldemar Hunnius, Gottfried Matwey, Julius Mühlenkamp, Hugo Holmberg, Julius Blauberg, Paul Johemson, Roman Thomson, Nikolai Pilar Pilchau Nikolai Hoffmann, Alfred Hoyningen-Huene.
Järva valimisringkonnas: Ottomar Berling, Eugen Harpe, Gustav Lindtke, Johann Douglas, Karl Schilling, Thusnelda Thomson, Jakob Schröder. 
Saare valimisringkonnas: Matthias Stackelberg, Eberhard Gundalin, Konstantin Buxhoeveden, Karl Ernst Russow, Odert Poll, Leonhard Jsmael.
Pärnu valimisringkonnas: Hermann Koch, Georg Stackelberg, Hermann Ammende, Walter Pezold, Konrad (Kurt) Anrep, Johannes Meyer, Georg Rossmann, Berend Wetter-Rosentbal, Gerhard Kretz, Alvil Hirschfeld, Harry Koch, Alexander Schmidt, Adolf Rodde, Arthur Bliebernicht, Wolfgang Mühlen, Herbert Werneke, Emil Böhm.
Viljandi valimisringkonnas:  Friedrich Wernicke, Siegfried Kruedener, Eugen Gerhardt, Peter Colongues, August Eldring, Max Peterson, Benno Natus.Die kandidatenlisten der Deutsh-Baltischen Partei, Revaler Bote, nr. 232, 18 november 1920.

Pärast Saksa kultuuromavalitsuse loomist, 1925. aastal, hakkas Saksa-Balti Erakonna toetus langema, kuna ta kaotas ühe seni olulise tegevusväljundi. Sakslaste esindatud Riigikogus vähenes, mistõttu loodi 1929. ja 1932. aasta Riigikogu valimistel valimisliit rootslastega, kellega koostöös saavutati mõlemal korral kolm mandaati. Koostöö rootslastega viis ka erakonna lähenemise eesti parteidele, kuna rootslaste sidemed eestlastega olid tihedamad.Liivik, Baltisaksa poliitika, lk 28.

Valitud saadikud
 Nimi Kommentaar Asutav Kogu 1919–1920 Max Bock  Fraktsiooni esimees Hermann Koch  Johannes Meyer  Loobus 27. jaanuaril 1920 mandaadist Georg Stackelberg  Alates 27. jaanuarist 1920 I Riigikogu 1920–1923 Max Bock  Fraktsiooni esimees Hermann Koch  Walter von Petzold   Georg Stackelberg   II Riigikogu 1923–1926 Werner Hasselblatt  Fraktsiooni esimees Carl von Schilling   Martin Christian Luther  Loobus 1. oktoobril 1923 mandaadist Gerhard Kress  Alates 1. oktoobrist 1923 / loobus 9. aprillil 1924 mandaadist Axel de Vries  Alates 9. aprillist 1924 III Riigikogu 1926–1929 Werner Hasselblatt  (Fraktsiooni) esimees Carl von Schilling   IV Riigikogu 1929–1932 Carl von Schilling  Fraktsiooni esimees  Werner Hasselblatt  Hans Pöhl  Rootslane, suri 22. jaanuaril 1930 Mathias Westerblom  Rootslane, alates 22. jaanuarist 1930 V Riigikogu 1932–1937 Carl von Schilling  Fraktsiooni esimees Hermann Koch  Mathias Westerblom  Rootslane

Esimehed
Christoph von Mickwitz 1918–1920
August Spindler 1920–1923
Harry Koch 1923
Gerhard Kress 1923–1924
Axel de Vries 1925–1933
Martin Christian Luther 1933
Viktor von zur Mühlen 1933 (lühikest aega)
Martin Christian Luther 1933–1935

Tegevuse lõpetamine
Saksa-Balti Erakond Eestimaal kaotati koos kõigi teiste poliitiliste erakondade ja nende liitudega Ühingute ja nende liitude seaduse jõustumisel 6. mail 1938https://dea.digar.ee/article/AKriigiteataja/1938/04/26/11 ning likvideeriti selle seaduse alusel koos oma Võru ja Rakvere osakonnaga 1939. aastalhttps://ais.ra.ee/index.php?module=202&op=4&tyyp=3&otsing_id=20211211211657919799&id=110250416030&active=5&query=saksa-balti+erakond&naita_ridu=10&sess_id=0c93fc8ca73337575a0f90d76e4a446ahttps://ais.ra.ee/index.php?module=202&op=4&tyyp=3&otsing_id=20211211211657919799&id=110250413071&active=4&query=saksa-balti+erakond&naita_ridu=10&sess_id=0c93fc8ca73337575a0f90d76e4a446ahttps://ais.ra.ee/index.php?module=202&op=4&tyyp=3&otsing_id=20211211211657919799&id=110250416028&active=4&query=saksa-balti+erakond&naita_ridu=10&sess_id=0c93fc8ca73337575a0f90d76e4a446a.

Vaata ka
Baltisakslased
Balti pataljon
Saksa kultuuromavalitsus
Balti hertsogiriik

Viited

Välislingid
Balti-Saksa Erakond (1919 - 1935), The National Archives of Estonia


Kategooria:Eesti endised erakonnad
Kategooria:Baltisaksa organisatsioonid